U-I-188/14
Datum: 2015-03-12T00:00:00.000+01:00
ecli: ECLI:SI:USRS:2015:U.I.188.14
vrsta: zakon
zadeva: ocena ustavnosti in zakonitosti predpisov in drugih splošnih aktov
objavljeno: Neobjavljeno | 12.03.2015
dokument: US30614
akt: Zakon o sistemu plač v javnem sektorju (Uradni list RS, št. 108/09 – uradno prečiščeno besedilo, 13/10, 59/10, 85/10, 107/10, 46/13 in 50/14) (ZSPJS), 20. čl.
resitev: zavrnitev
izrek: Pobuda za začetek postopka za oceno ustavnosti 20. člena Zakona o sistemu plač v javnem sektorju (Uradni list RS, št. 108/09 – uradno prečiščeno besedilo, 13/10, 59/10, 85/10, 107/10, 46/13 in 50/14) se zavrne.
stavek: Ustavno sodišče pobudo za začetek postopka za oceno ustavnosti zavrne, če od odločitve ni pričakovati rešitve pomembnega pravnega vprašanja.
odlocitev: sklep
geslo: 1.5.51.1.5.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker ne odpira pomembnega vprašanja.
podlaga: Člen 26.2, Zakon o Ustavnem sodišču [ZUstS]
vlagatelj: dr. Marija Bešter - Rogač, Zgornja Besnica
datum_vloge: 2014-08-20T22:00:00.000Z
datum_odlocitve: 2015-03-11T23:00:00.000Z

# U-I-188/14-4

12. 3. 2015

## SKLEP

Ustavno sodišče je v postopku za preizkus pobude dr. Marije Bešter – Rogač, Zgornja Besnica, na seji 12. marca 2015

sklenilo:

**Pobuda za začetek postopka za oceno ustavnosti 20. člena Zakona o sistemu plač v javnem sektorju (Uradni list RS, št. 108/09 – uradno prečiščeno besedilo, 13/10, 59/10, 85/10, 107/10, 46/13 in 50/14) se zavrne.**

### OBRAZLOŽITEV

Pobudnica izpodbija v izreku navedeno določbo Zakona o sistemu plač v javnem sektorju (v nadaljevanju ZSPJS). Zatrjuje njeno neskladje z 22. členom Ustave. Navaja, da je ta člen diskriminatoren do vseh, ki so bili pred uvedbo plačnega sistema po ZSPJS že na delovnem mestu visokošolskega učitelja in niso mogli napredovati na delovnem mestu asistenta po sedanjem sistemu, v katerem naj bi bila ta napredovanja bolj ali manj pravica delavca. Omenjeni zaposleni naj bi bili zato pri izvolitvi v višji naziv vedno uvrščeni v nižje plačne razred od mlajših kolegov.

Po drugem odstavku 26. člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) Ustavno sodišče pobudo zavrne, če od odločitve ni pričakovati rešitve pomembnega pravnega vprašanja. Ko gre za oceno ustavnosti zakona oziroma oceno ustavnosti ali zakonitosti podzakonskega predpisa, sprejme pobudo za začetek takega postopka Ustavno sodišče torej le tedaj, če bo lahko na njeni podlagi odločilo o pomembnem ustavnopravnem vprašanju. Po oceni Ustavnega sodišča pobuda ne odpira pomembnih ustavnopravnih vprašanj, zato jo je Ustavno sodišče zavrnilo. Zaradi navedene odločitve se Ustavno sodišče ni opredeljevalo do vprašanja, ali so izpolnjene procesne predpostavke za obravnavo pobude.

Ustavno sodišče je sprejelo ta sklep na podlagi drugega odstavka 26. člena ZUstS v sestavi: predsednik mag. Miroslav Mozetič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec. Sklep je sprejelo soglasno.

mag. Miroslav Mozetič

Predsednik